Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7444

k) előírás a szükségintézkedés légterében működő összes forgalom számára, hogy IFR szabályok szerint üzemeljen, beleértve a terület légiforgalmi szolgálati útvonalaihoz az IFR repülési szintek kijelölését a 2. Annex 3. Függelék megfelelő utazómagasság táblázataiból. 6.3 A légiforgalmi szolgálatok és/vagy a kiegészítő szolgáltatások várható vagy tényleges megszakadásáról szóló NOTAM tájékoztatást a gyakorlati szempontból lehető leghamarabb továbbítsák a léginavigációs szolgálatok illetve szolgáltatások felhasználói számára. A NOTAM tartalmazza a megfelelő szükségintézkedéseket is. Az előre várható szolgáltatás megszakadás esetében az előzetes értesítés semmi esetre se legyen később, mint 48 órával a várható esemény előtt. 6.4 A szükségintézkedések megszüntetéséről és a szolgálatok illetve szolgáltatások eredeti, a körzeti léginavigációs tervben megállapított szintjének visszaállításáról szóló NOTAM közleményt a lehető leghamarabb továbbítsák az érintettek részére, biztosítva ezzel a szükségintézkedésekről a rendes üzemi körülményekre történő átállás folyamatosságát és rendezettségét. E. Melléklet Elfogadható repülésbiztonsági szint

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes